Suomen Viikkolehti

Suomen Viikkolehti on vuonna 1887 perustettu Suomen Vapaakirkon äänenkannattaja. Lehti ilmestyy kuukausittain. Lehden sisältö käsittelee ajankohtaisia uutisia, henkilökuvia ja ilmiöitä kristillisyydestä, uskosta, Vapaakirkosta ja sen seurakunnista sekä ulkomailta. Lehden päätoimittaja on Manuel RautalahtiYhdessä - Vapaakirkko tänään, s. 47–51

Suomen Viikkolehti on yksi kauimmin ilmestyneistä vapaakristillisistä lehdistä Suomessa. Lehti vakiinnutti asemansa vapaakirkollisen liikkeen äänenkannattajana 1900-luvun vaihtessa.Tommila & Raittila 1991, s. 81


Historia
Lehti ilmestyi ensimmäisinä vuosinaan A3-kokoisena, kahdessa arkissa, neljä palstaa sivulla, ilman kuvia, kerran viikossa torstaisin. 

Antti Mäkisen ollessa lehden päätoimittajana 1888–1900, oli lehdessä tunnettujen julistajien, kuten C. H. Spurgeonin ja F. B. Meyerin saarnojen suomennoksia, Antti Mäkisen omia opetuskirjoituksia sekä uutisia Suomesta ja ulkomailta. Siinä julkaistiin kirjoituksia raittiustyöstä, kertomuksia lähetystyöstä ja lähetystyöntekijöistä, Wilhelmiina Arpiaisen runoja ja myöhemmin lähetyskirjeitä sekä Antti Mäkisen runoja Lieto nimimerkillä. Lehdessä oli myös ruotsalaisesta Sanningswittnet lehdestä suomennettuja kirjoituksia, kertomuksia vuosikokouksista ja lähetyskokouksista, sunnuntaikertomuksia pyhäkouluja varten, valuuttakurssit ja kokousilmoituksia Helsingin alueella.Suomen Wiikkolehti 1899 Antti Mäkisen jälkeen päätoimittajana toimi Eskil Renfors.

 Päätoimittajat 
 1887–1900: Antti Mäkinen
 1901–1912: Eskil Renfors
 1912–1924: Kaarlo Waismaa
 1925–1928: Väinö Tuominen
 1928–1930: Yrjö Mikkonen
 1930–1952: Onni Pönniäinen
 1953–1956: Kalevi Saloranta
 1976–1980: Matti Niemelä
 1980–1983: Jorma Niemelä
 1983–1984: vt. Erkki Verkkonen
 1984–1989: Olavi Rintala
 1989–1992: Urpo Berg
 1992–20XX: Merja Pitkänen
 20XX–2018: Hannu Lahtinen
 2018–2023: vt. Hannu Vuorinen
 2023→ Manuel Rautalahti

 Katso myös 
 Fria Missionsförbundet i Finland
 Päivä Osakeyhtiö

Lähteet
 Toim. Eronen, Maarit; Yhdessä - Vapaakirkko tänään, Päivä, Hämeenlinna,  2005
 Mäkinen, Antti: Suomen Wiikkolehti 1899, Helsinki, 1899


Viitteet

Aiheesta muualla
 Suomen Viikkolehti

Luokka:Suomen Vapaakirkko
Luokka:Suomalaiset kristilliset aikakauslehdet